ᱠᱟᱴᱨᱤᱱᱟ ᱠᱮᱭᱯᱷ

ᱠᱟᱴᱨᱤᱱᱟ ᱠᱮᱭᱯᱷ (ᱡᱟᱱᱟᱢ ᱑᱖ ᱡᱩᱞᱟᱭ ᱑᱙᱘᱓) ᱫᱚ ᱢᱤᱫ ᱵᱨᱤᱴᱤᱥ ᱮᱠᱴᱨᱮᱥ ᱠᱟᱱᱟᱭ ᱱᱩᱭ ᱫᱚ ᱦᱤᱱᱫᱤ ᱯᱟᱹᱨᱥᱤ ᱨᱮᱱᱟᱜ ᱯᱷᱤᱞᱢ ᱨᱮ ᱠᱟᱹᱢᱤᱭᱟᱭ ᱾ ᱥᱤᱧᱚᱛ ᱨᱮ ᱟᱹᱰᱤ ᱰᱮᱦᱮᱨ ᱟᱨᱡᱟᱣᱤᱡ ᱮᱠᱴᱨᱮᱥ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟᱭ, ᱩᱱᱤ ᱯᱮᱭᱟ ᱯᱷᱤᱞᱢᱯᱷᱮᱭᱟᱨ ᱧᱩᱛᱩᱢᱮ ᱥᱮᱞᱮᱫ ᱠᱮᱫ ᱥᱟᱶᱛᱮ ᱯᱩᱱᱭᱟᱹ ᱥᱠᱨᱤᱱ ᱥᱤᱨᱯᱷᱟᱹ ᱟᱨ ᱯᱩᱱᱭᱟᱹ ᱡᱤ ᱥᱤᱱᱮ ᱥᱤᱨᱯᱷᱟᱹ ᱥᱟᱶᱛᱮ ᱮᱯᱨᱤᱥᱤᱭᱮᱥᱚᱱᱮ ᱧᱟᱢ ᱠᱮᱜᱼᱟᱭ ᱾

ᱦᱚᱝ ᱠᱚᱝ ᱨᱮ ᱡᱟᱱᱟᱢ ᱟᱠᱟᱱ ᱠᱮᱭᱯᱷ ᱫᱚ ᱯᱮ ᱥᱮᱨᱢᱟ ᱫᱷᱟᱹᱨᱤᱡ ᱞᱚᱱᱫᱚᱱ ᱪᱟᱞᱟᱜ ᱢᱟᱬᱟᱝ ᱫᱚ ᱟᱹᱰᱤ ᱜᱟᱱ ᱫᱤᱥᱚᱢ ᱨᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤᱫᱚ ᱢᱤᱫ ᱠᱩᱲᱤ ᱞᱮᱠᱟᱛᱮ ᱟᱡᱟᱜ ᱯᱩᱭᱞᱩ ᱢᱚᱰᱞᱤᱝ ᱟᱥᱟᱭᱤᱱᱢᱮᱱᱴ ᱮ ᱧᱟᱢ ᱠᱮᱜᱼᱟᱭ ᱟᱨ ᱛᱟᱭᱚᱢ ᱛᱮ ᱢᱤᱫ ᱯᱷᱮᱥᱚᱱ ᱢᱚᱰᱟᱞ ᱞᱟᱹᱜᱤᱫ ᱛᱮ ᱟᱡᱟᱜ ᱠᱟᱹᱢᱤᱭ ᱵᱮᱱᱟᱣ ᱠᱮᱜᱼᱟᱭ ᱾ ᱞᱚᱱᱫᱚᱱ ᱨᱮ ᱢᱤᱫ ᱯᱷᱮᱥᱚᱱ ᱫᱮᱠᱷᱟᱣ ᱨᱮ, ᱥᱤᱧᱚᱛᱤᱭᱟᱹ ᱯᱷᱤᱞᱢ ᱵᱮᱱᱟᱣ ᱠᱟᱭᱡᱟᱫᱽ ᱜᱩᱥᱛᱟᱫᱽ ᱫᱚ ᱩᱱᱤ ᱵᱩᱢ (᱒᱐᱐᱓) ᱨᱮ ᱮᱢ ᱠᱮᱜᱼᱟᱭ, ᱱᱚᱣᱟ ᱫᱚ ᱢᱤᱫ ᱞᱟᱹᱠᱛᱤᱭᱟᱱ ᱟᱨ ᱵᱮᱯᱟᱨ ᱵᱟᱝ ᱥᱟᱹᱛ ᱞᱮᱱᱟ ᱾ ᱛᱤᱱ ᱡᱷᱚᱜ ᱠᱮᱭᱯᱷ ᱫᱚ ᱥᱤᱧᱚᱛ ᱨᱮ ᱢᱤᱫ ᱱᱟᱯᱟᱭ ᱢᱚᱰᱞᱤᱝ ᱠᱟᱹᱢᱤᱭ ᱛᱷᱟᱯᱚᱱ ᱠᱮᱜᱼᱟᱭ, ᱮᱛᱚᱦᱚᱵ ᱨᱮ ᱩᱱᱤ ᱦᱤᱱᱫᱤ ᱠᱷᱟᱨᱟᱵᱽ ᱟᱫᱮᱥ ᱤᱫᱤ ᱛᱮ ᱯᱷᱤᱞᱢ ᱯᱟᱴ ᱠᱷᱚᱡᱽ ᱨᱮ ᱵᱟᱫᱷᱟ ᱦᱩᱭ ᱮᱱᱟ ᱾ ᱩᱱᱤ ᱢᱤᱫ ᱛᱮᱞᱩᱜᱩ ᱯᱷᱤᱞᱢ  ᱢᱟᱞᱞᱤᱥᱣᱟᱨᱤ (᱒᱐᱐᱔) ᱨᱮ ᱫᱮᱠᱷᱟᱣ ᱮᱱᱟᱭ, ᱠᱮᱭᱯᱷ ᱫᱚ ᱛᱟᱭᱚᱢ ᱛᱮ ᱨᱳᱢᱟᱱᱴᱤᱠ ᱠᱚᱢᱮᱰᱤ ᱢᱟᱭᱱᱮ ᱯᱤᱭᱟᱨ ᱠᱤᱭᱚᱝ ᱠᱤᱭᱟ ? (᱒᱐᱐᱕) ᱟᱨ ᱱᱟᱢᱟᱥᱛᱮ ᱞᱚᱱᱫᱚᱱ (᱒᱐᱐᱗) ᱥᱟᱶᱛᱮ ᱵᱚᱞᱤᱣᱩᱰ ᱨᱮ ᱵᱮᱯᱟᱨ ᱱᱟᱯᱟᱭᱮ ᱟᱨᱡᱟᱣ ᱠᱮᱜᱼᱟᱭ ᱾

ᱛᱷᱨᱤᱞᱟᱨ ᱱᱤᱭᱩ ᱭᱚᱨᱠ (᱒᱐᱐᱙) ᱟᱨ ᱢᱮᱨᱮ ᱵᱨᱚᱫᱟᱨ ᱠᱤ ᱫᱩᱞᱦᱟᱱ (᱒᱐᱑᱑) ᱨᱮ ᱡᱟᱦᱟᱸ ᱞᱟᱹᱜᱤᱫ ᱩᱱᱤ ᱯᱷᱤᱞᱢᱯᱷᱮᱭᱟᱨ ᱨᱮ ᱱᱟᱯᱟᱭ ᱮᱠᱴᱨᱮᱥ ᱥᱤᱨᱯᱷᱟᱹ ᱨᱮᱱᱟᱜ ᱧᱩᱛᱩᱢᱮ ᱧᱟᱢ ᱠᱮᱜᱼᱟᱭ ᱾ ᱩᱱᱤᱫᱚ ᱚᱱᱟ ᱡᱩᱜᱽ ᱚᱠᱛᱚ ᱫᱚ ᱟᱡᱟᱵᱽ ᱯᱨᱮᱢ ᱠᱤ ᱜᱟᱡᱟᱵᱽ ᱠᱟᱹᱦᱱᱤ (᱒᱐᱐᱙), ᱨᱟᱡᱽᱱᱤᱛᱤ (᱒᱐᱑᱐), ᱟᱨ ᱡᱤᱱᱫᱟᱡᱤ ᱱᱟ ᱢᱤᱞᱮᱜᱤ ᱫᱳᱵᱟᱨᱟ (᱒᱐᱑᱑) ᱨᱮ ᱟᱵᱷᱤᱱᱚᱭ ᱠᱮᱜᱼᱟᱭ, ᱟᱨ ᱮᱠᱥᱟᱱ ᱛᱷᱨᱤᱞᱟᱨ ᱫᱚ ᱮᱠ ᱛᱷᱟ ᱴᱟᱭᱜᱟᱨ (᱒᱐᱑᱒), ᱫᱷᱩᱢ ᱓ (᱒᱐᱑᱓), ᱟᱨ ᱵᱮᱝ ᱵᱮᱝ! (᱒᱐᱑᱔), ᱡᱟᱦᱟᱸ ᱫᱚ ᱥᱤᱧᱚᱛᱤᱭᱟᱹ ᱯᱷᱤᱞᱢ ᱨᱮ ᱟᱹᱰᱤ ᱰᱮᱦᱮᱨᱮ ᱟᱨᱡᱟᱣ ᱞᱮᱫ ᱛᱟᱦᱮᱸᱫ ᱾

ᱮᱛᱚᱦᱚᱵ ᱡᱤᱭᱚᱱ
ᱠᱟᱴᱨᱤᱱᱟ ᱠᱮᱭᱯᱷ ᱟᱜ ᱡᱟᱱᱟᱢ ᱫᱚ ᱑᱖ ᱡᱩᱞᱟᱭ ᱑᱙᱘᱓ ᱥᱟᱞ ᱨᱮ ᱵᱨᱤᱴᱤᱥ ᱦᱚᱝ ᱠᱚᱝ ᱨᱮ ᱟᱡ ᱟᱭᱳ ᱟᱜ ᱵᱟᱦᱱᱟ ᱧᱩᱛᱩᱢ ᱴᱟᱨᱠᱳᱴᱴᱮ (ᱡᱟᱦᱟᱸ ᱫᱚ ᱴᱟᱨᱠᱳᱴ ᱦᱚᱸᱠᱚ ᱢᱮᱱᱟ) ᱥᱟᱞᱟᱜ ᱦᱩᱭ ᱞᱮᱱ ᱛᱟᱦᱮᱸᱫ ᱾  ᱟᱡ ᱵᱟᱵᱟ ᱢᱳᱦᱚᱢᱢᱚᱫᱽ ᱠᱮᱭᱯᱷ, ᱠᱟᱹᱥᱢᱤᱨᱤ ᱵᱚᱝᱥᱚ ᱨᱤᱱᱤᱡ ᱢᱤᱫ ᱵᱨᱤᱴᱤᱥ ᱵᱮᱯᱟᱨᱤ ᱠᱟᱱᱟᱭ ᱟᱨ ᱟᱡ ᱟᱭᱳ ᱫᱚ (ᱥᱩᱡᱮᱱ, ᱡᱟᱦᱟᱸ ᱫᱚ ᱥᱩᱡᱟᱱᱟ ᱦᱚᱸᱠᱚ ᱢᱮᱱᱟ) ᱢᱤᱫ ᱤᱝᱜᱽᱨᱮᱡᱽ ᱚᱠᱤᱞ ᱟᱨ ᱵᱷᱟᱹᱞᱟᱹᱭ ᱞᱟᱹᱜᱤᱫ ᱮ ᱠᱟᱹᱢᱤᱭᱟ ᱾

ᱠᱟᱹᱢᱤ

ᱱᱤᱡᱮᱨᱟᱜ ᱡᱤᱭᱚᱱ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ




ᱛᱷᱚᱠ:᱑᱙᱘᱓ ᱡᱟᱱᱟᱢ ᱠᱚ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱵᱨᱤᱴᱤᱥ ᱯᱷᱤᱞᱢ ᱮᱠᱴᱨᱮᱥ ᱠᱚ
ᱛᱷᱚᱠ:ᱵᱨᱤᱴᱤᱥ ᱛᱤᱨᱞᱟᱹ ᱢᱚᱰᱟᱞ ᱠᱚ
ᱛᱷᱚᱠ:ᱥᱤᱧᱚᱛᱤᱭᱟᱹ ᱢᱩᱬ ᱨᱤᱱ ᱵᱨᱤᱴᱤᱥ ᱦᱚᱲ
ᱛᱷᱚᱠ:ᱥᱤᱧᱚᱛᱤᱭᱟᱹ ᱢᱩᱬ ᱨᱤᱱ ᱵᱨᱤᱴᱤᱥ ᱨᱤᱱ ᱮᱠᱴᱨᱮᱥ ᱠᱚ